Jan 30,2016
అంచనాలకు చేరని ఎల్‌ అండ్‌ టీ
ముంబయి : ప్రముఖ ఇంజనీరింగ్‌ అండ్‌ కన్‌స్ట్రక్చన్‌ కంపెనీ ఎల్‌అండ్‌టి 2015-16 డిసెంబర్‌తో ముగిసిన తృతీయ త్రైమాసికం (క్యూ3)లో మార్కెట్‌ వర్గాల అంచనాల స్థాయిలో ఆర్ధిక ఫలితాలు ప్రకటించలేకపోయింది. క్రితం క్యూ3లో కంపెనీ నికర లాభాలు 19 శాతం పెరిగి రూ.1,035 కోట్లకు చేరాయి. 2014 ఇదే త్రైమాసికంలో రూ.870 కోట్ల లాభాలు నమోదు చేసుకుంది. గత క్యూ3లో కంపెనీ రెవెన్యూ 8.4 శాతం పెరిగి రూ.26,058 కోట్లకు చేరింది. నికర అమ్మకాలు 8 శాతం పెరిగి రూ.25,830 కోట్లుగా నమోదయ్యాయి. అంతర్జాతీయ రెవెన్యూ 35 శాతం వృద్ధితో రూ.9,066 కోట్లకు చేరింది. కొత్తగా రూ.38,528 కోట్ల ఆర్డర్లు వచ్చాయి. అంతర్జాతీయ ఆర్డర్లు 29 శాతం వాటాతో రూ.11,115 కోట్లుగా నమోదయ్యాయి. ఈ గ్రూపు మొత్తం ఆర్డర్‌ బుక్‌ ప్రస్తుతం రూ.2,56,458 కోట్లుగా నమోదయ్యింది.
మీ స్నేహితులకు రికమెండ్ చెయ్యండి